Návrh

**ZÁKON**

**z .............................. 2023,**

**ktorým sa mení a dopĺňa zákon Slovenskej národnej rady č. 310/1992 Zb.**

**o stavebnom sporení v znení neskorších predpisov**

Národná rada Slovenskej republiky sa uzniesla na tomto zákone:

##### **Čl. I**

Zákon Slovenskej národnej rady č. 310/1992 Zb. o stavebnom sporení v znení zákona Národnej rady Slovenskej republiky č. 386/1996 Z. z., zákona č. 242/1999 Z. z., zákona  
č. 443/2000 Z. z., zákona č. 677/2002 Z. z., zákona č. 165/2003 Z. z., zákona č. 654/2004  
Z. z., zákona č. 624/2005 Z. z., zákona č. 658/2007 Z. z., zákona č. 659/2007 Z. z., zákona  
č. 492/2009 Z. z., zákona č. 132/2013 Z. z., zákona č. 90/2016 Z. z., zákona č. 279/2017 Z. z. a zákona č. 277/2018 Z. z. sa mení a dopĺňa takto:

1. Za § 4 sa vkladá § 4a, ktorý znie:

„§ 4a

Domácnosť na účely tohto zákona tvoria stavební sporitelia podľa § 4 písm. a), ktorí sú manželmi a maloleté deti. Skutočnosti podľa prvej vety sa preukazujú sobášnym listom a rodným listom dieťaťa.“.

1. V § 6 ods. 5 sa slová „§ 10 ods. 4“ nahrádzajú slovami „§ 10 ods. 5“.
2. V § 7 sa za odsek 5 vkladá nový odsek 6, ktorý znie:

„(6) Stavebná sporiteľňa je oprávnená požadovať od stavebného sporiteľa, ktorý je členom domácnosti podľa § 4a úhradu poplatkov, náhradu nákladov alebo inú odplatu za vedenie účtu stavebného sporenia počas obdobia 12 kalendárnych mesiacov odo dňa poskytnutia štátnej prémie stavebnou sporiteľňou maximálne vo výške zodpovedajúcej 50 % výške poplatku pre stavebného sporiteľa podľa § 4 písm. a).“.

Doterajšie odseky 6 a 7 sa označujú ako odseky 7 a 8.

1. V § 10 sa za odsek 1 vkladá nový odsek 2, ktorý znie:

„(2) V prípade domácnosti podľa § 4a sa hranica priemerného mesačného príjmu posudzuje spoločne pre všetkých stavebných sporiteľov, ktorí pri uzatvorení zmluvy o stavebnom sporení písomne vyhlásili, že ich zmluvy o stavebnom sporení budú s nárokom na štátnu prémiu. Hranica priemerného mesačného príjmu určeného podľa ods. 1 písm. b) sa pri manželoch zdvojnásobuje a za každé maloleté dieťa sa zvyšuje o 0,65-násobok priemernej mesačnej nominálnej mzdy zamestnanca v národnom hospodárstve Slovenskej republiky zistenej Štatistickým úradom Slovenskej republiky za kalendárny rok predchádzajúci kalendárnemu roku, za ktorý sa uplatňuje nárok na štátnu prémiu. “.

Doterajšie odseky 2 až 7 sa označujú ako odseky 3 až 8.

1. V § 10 odseku 3 sa za prvú vetu vkladá nová druhá veta, ktorá znie:

„V prípade stavebných sporiteľov, ktorí sú členmi domácnosti podľa §4a sa percentuálny podiel podľa prvej vety zdvojnásobuje, pričom pravidlá zaokrúhľovania a obmedzenia minimálnej a maximálnej výšky podielu sa zachovajú.“.

1. V § 10 odseku 4 sa za druhú vetu vkladá nová tretia veta, ktorá znie:

„Stavebný sporiteľ, ktorý je člen domácnosti podľa § 4a, nemôže označiť za prémiovo zvýhodnenú inú zmluvu o stavebnom sporení, ktorú uzatvoril so stavebnou sporiteľňou.“.

1. V § 10 odsek 7znie:

„(6) Ak vznikne nárok na štátnu prémiu zo zmluvy o stavebnom sporení uzatvorenej v druhom polroku kalendárneho roka, štátna prémia za tento kalendárny rok určená podľa odseku 4 nesmie na túto zmluvu presiahnuť ½ zo sumy ustanovenej v odseku 3. Ak vznikne nárok na štátnu prémiu zo zmluvy o stavebnom sporení zrušenej počas kalendárneho roka a zároveň vznikne nárok na štátnu prémiu z novej zmluvy o stavebnom sporení uzatvorenej počas tohto kalendárneho roka, štátna prémia za tento kalendárny rok z oboch zmlúv spolu nesmie presiahnuť sumu ustanovenú v odseku 3; ustanovenie prvej vety a odsek 4 tým nie sú dotknuté.“.

1. § 10 sa dopĺňa odsekom 9, ktorý znie:

„(9) Bližšie podmienky uzatvárania zmlúv o stavebnom sporení a zmien na zmluvách o stavebnom sporení, ktoré uzatvoria členovia domácnosti podľa §4a, upravia stavebné sporiteľne vo všeobecných obchodných podmienkach.“.

1. Za § 13k sa vkladá § 13l, ktorý vrátane nadpisu znie:

„§ 13l Prechodné ustanovenie k úpravám účinným od 1. januára 2024

Ustanovenia tohto zákona účinné od 1. januára 2024 sa uplatnia na zmluvy o stavebnom sporení uzatvorené po 1. januári 2024.“.

**Čl. II**

Tento zákon nadobúda účinnosť 1. januára 2024.